ΑΠΟΦΑΣΕΙΣ
Αριθμ. αποφ. 69/25-01-2024
Τροποποίηση Κανονισμού Διδακτορικών Σπουδών του Τμήματος Πληροφορικής και Τηλεπικοι-
νωνιών του Εθνικού και Καποδιστριακού Πανεπιστημίου Αθηνών.
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ειδικότερα τα άρθρα
90 έως και 97.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή των
διατάξεων του ν. 4957/2022 «Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας,
της λειτουργικότητας και της σύνδεσης των ΑΕΙ με την
κοινωνία και λοιπές διατάξεις» (Α’ 141) για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα.
3. Τον ν. 5029/2022 «Ζούμε αρμονικά μαζί - σπάμε τη
σιωπή»: Ρυθμίσεις για την πρόβλεψη και αντιμετώπιση
της βίας και του εκφοβισμού στα σχολεία και άλλες διατάξεις (Α’ 55).
4. Την υπ’ αρ. 1569/22-3-23 κοινή απόφαση των Υπουργών Οικονομικών, Ανάπτυξης και Επενδύσεων και Παιδεί-
ας και Θρησκευμάτων «Καθορισμός ειδικών ζητημάτων
που αφορούν στην εκπόνηση Βιομηχανικών Διδακτορικών και τη χρηματοδότησή τους από πόρους του Ταμείου
Ανάκαμψης και Ανθεκτικότητας» (Β’ 1827).
5. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α’ 258).
6. Τον ν. 4836/2016 «Ρυθμίσεις για την έρευνα και άλλες
διατάξεις» (Α’ 83).
7. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
8. Την υπ’ αρ. 1432/20-1-2023 (Β’ 392) απόφαση της
Συγκλήτου του Ε.Κ.Π.Α. με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του
Ε.Κ.Π.Α.
9. Την υπ’ αρ. 625/16-03-2018 (Β’ 1200) απόφαση της
Συγκλήτου του Ε.Κ.Π.Α. με την οποία εγκρίθηκε ο Κανονισμός Διδακτορικών Σπουδών του Τμήματος Πληροφο-
ρικής και Τηλεπικοινωνιών του Ε.Κ.Π.Α.
10. Το απόσπασμα πρακτικών της Συνέλευσης του Τμήματος Πληροφορικής και Τηλεπικοινωνιών του Ε.Κ.Π.Α.
(συνεδρίαση 4η/27-11-2023).
11. Την απόφαση της Συγκλήτου του Ε.Κ.Π.Α. (5η συνεδρία 13-12-2023).
12. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού Διδακτορικών
Σπουδών του Τμήματος Πληροφορικής και Τηλεπικοινωνιών του Εθνικού και Καποδιστριακού Πανεπιστημίου
Αθηνών ως ακολούθως:
Άρθρο 1
Γενικές Αρχές
Οι Διδακτορικές Σπουδές του Τμήματος Πληροφορικής
και Τηλεπικοινωνιών του Εθνικού και Καποδιστριακού
Πανεπιστημίου Αθηνών οργανώνονται και λειτουργούν
σύμφωνα με τις διατάξεις του ν. 4957/2022 και του εν
γένει θεσμικού πλαισίου όπως κάθε φορά ισχύει. Αποσκοπούν στην προαγωγή της πρωτότυπης επιστημονι-
κής έρευνας και οδηγούν στην απόκτηση Διδακτορικού
Διπλώματος (Δ.Δ.), το οποίο πιστοποιεί την εκπόνηση
πρωτότυπης επιστημονικής έρευνας και την ουσιαστική
συνεισφορά του/της κατόχου του στην εξέλιξη της γνώσης στον αντίστοιχο επιστημονικό κλάδο.
Άρθρο 2
Δικαίωμα υποβολής αίτησης
για εκπόνηση διδακτορικής διατριβής
Δικαίωμα υποβολής αίτησης για την εγγραφή σε πρόγραμμα διδακτορικών σπουδών έχει όποιος είναι κάτο-
χος μεταπτυχιακού διπλώματος που έχει χορηγηθεί από
Ανώτατο Εκπαιδευτικό Ίδρυμα (Α.Ε.Ι.) της ημεδαπής ή
αλλοδαπής ή απόφοιτος προπτυχιακού προγράμματος
σπουδών Α.Ε.Ι. της ημεδαπής ή αλλοδαπής, η επιτυχής
ολοκλήρωση του οποίου οδηγεί στη χορήγηση ενιαίου
και αδιάσπαστου τίτλου σπουδών μεταπτυχιακού επιπέδου σύμφωνα με το άρθρο 78 του ν. 4957/2022.
Κατ’ εξαίρεση και με βάση τις προβλέψεις της ισχύουσας νομοθεσίας, υποψήφιος που δεν είναι κάτοχος
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 905
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 905/07.02.2024
μεταπτυχιακού διπλώματος μπορεί να γίνει δεκτός για
εκπόνηση Διδακτορικής Διατριβής εφόσον εμπίπτει σε
μια από τις παρακάτω περιπτώσεις:
1.
Έχει ήδη σοβαρό (δημοσιευμένο ή μη) ερευνητικό έργο σε θέματα παραπλήσια εκείνου που προτεί-
νεται για τη διατριβή του με αποδεδειγμένη ωριμότητα
γνώσεων και ικανότητα έρευνας σε αξιόλογο επίπεδο.
2.
Έχει πρότερη ακαδημαϊκή πορεία που θεμελιώνει εξαιρετικές προοπτικές ερευνητικού έργου, π.χ.
υποτροφία από έγκριτο οργανισμό, διακρίσεις σε διεθνείς οργανισμούς (όπως Ολυμπιάδα Πληροφορικής ή
Μαθηματικών), βραβεία, αριστεία, πολύ υψηλές επιδόσεις στις προπτυχιακές σπουδές.
Οι εξαιρέσεις αυτές θα πρέπει να τεκμηριώνονται εκτενώς σε έγγραφη εισήγηση του μέλους ΔΕΠ που προτεί-
νεται να επιβλέψει τη διατριβή του υποψηφίου ή της
τριμελούς επιτροπής που έχει αναλάβει την αξιολόγηση
του φακέλου του υποψηφίου ή όποιου άλλου είναι σε
θέση να γνωρίζει τις επιδόσεις του υποψήφιου και διαθέτει το κύρος παρόμοιας πιστοποίησης.
Στις περιπτώσεις όπου ο υποψήφιος δεν είναι κάτοχος μεταπτυχιακού διπλώματος στην Πληροφορική, στις
Τηλεπικοινωνίες ή στις διεπιστημονικές περιοχές που
θεραπεύει το Τμήμα, ανεξαρτήτως αν είναι κάτοχος άλλου μεταπτυχιακού διπλώματος, υποχρεούται σε επιτυχή
παρακολούθηση μεταπτυχιακών μαθημάτων
τα οποία προτείνονται από την τριμελή επιτροπή
αξιολόγησης του φακέλου του. Σε ειδικές περιπτώσεις,
υποχρέωση παρακολούθησης κάποιων μεταπτυχιακών
μαθημάτων μπορεί να εισαχθεί και για κάτοχο μεταπτυχιακού διπλώματος σε περιοχή που θεραπεύει το Τμήμα.
Εφόσον κρίνεται απαραίτητο, πτυχιούχοι άλλης επιστήμης μπορεί να υποχρεωθούν σε επιπλέον παρακολού-
θηση ορισμένων προπτυχιακών μαθημάτων, τα οποία
προτείνονται από την τριμελή επιτροπή αξιολόγησης
των φακέλων των υποψηφιοτήτων. Για κάθε υποψήφιο
που εμπίπτει στην περίπτωση της παρούσας παραγράφου, τα μαθήματα τα οποία καλείται να παρακολουθήσει
εξαρτώνται άμεσα από την πρότερη ακαδημαϊκή του
πορεία και το θέμα που προτείνεται για τη διατριβή του.
Άρθρο 3
Διαδικασία υποβολής αίτησης
για εκπόνηση διδακτορικής διατριβής
Οι ενδιαφερόμενοι μπορούν να υποβάλλουν αίτηση
ύστερα από ανοικτή πρόσκληση υποβολής υποψηφιοτήτων. Αιτήσεις για εκπόνηση Διδακτορικής Διατριβής
γίνονται στη Γραμματεία του Τμήματος και απευθύνονται
προς τη Συνέλευση του Τμήματος. Η διαδικασία αυτή
πραγματοποιείται δύο φορές το χρόνο, κατά τους μήνες Οκτώβριο (χειμερινό εξάμηνο) και Μάρτιο (εαρινό
εξάμηνο). Η πρόσκληση δημοσιεύεται στον ιστότοπο
του Τμήματος και περιλαμβάνει i) τις θεματικές περιοχές
στις οποίες υπάρχει ενδιαφέρον εκ μέρους των μελών
ΔΕΠ για επίβλεψη διδακτορικών διατριβών, ii) τις καταληκτικές ημερομηνίες υποβολής υποψηφιοτήτων και
ανακοίνωσης των αποτελεσμάτων, iii) τα απαιτούμενα
προσόντα και τις υποχρεώσεις των υποψηφίων διδακτόρων σύμφωνα με τον παρόντα κανονισμό και iv) τη
διαδικασία αξιολόγησης των αιτήσεων και ανακοίνωσης
των αποτελεσμάτων.
Άρθρο 4
Απαιτούμενα δικαιολογητικά
Τα απαιτούμενα δικαιολογητικά για την αίτηση εκπόνησης Διδακτορικής Διατριβής είναι τα ακόλουθα:
1. Αίτηση όπου αναγράφονται:
- προτεινόμενος τίτλος της Διδακτορικής Διατριβής
- σύντομο υπόμνημα (1-2 σελίδες) με το αντικείμενο
που θα πραγματεύεται η διδακτορική διατριβή
- προτεινόμενη γλώσσα εκπόνησης της Διδακτορικής
Διατριβής, η οποία δύναται να είναι διάφορη της ελληνικής
- προτεινόμενος επιβλέπων της Διδακτορικής Διατριβής
2. Αναλυτικό Βιογραφικό Σημείωμα
3. Αναγνώριση του μεταπτυχιακού διπλώματος από το
Δ.Ο.Α.Τ.Α.Π. (για πτυχιούχους ΑΕΙ του εξωτερικού)
Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρισης
ακαδημαϊκού τίτλου σπουδών από τον Δ.Ο.Α.Τ.Α.Π., ακολουθείται η ακόλουθη διαδικασία:
Η Συνέλευση του Τμήματος ορίζει επιτροπή αρμόδια
να διαπιστώσει εάν ένα ίδρυμα της αλλοδαπής ή ένας
τύπος τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4. Φωτοτυπία δελτίου ταυτότητας ή διαβατηρίου
5. Αντίγραφο πτυχίου
6. Αντίγραφο μεταπτυχιακού διπλώματος
7. Αναλυτική βαθμολογία των προπτυχιακών και μεταπτυχιακών σπουδών
8. Έως τρεις συστατικές επιστολές κατά προτίμηση από
καθηγητές/τριες Α.Ε.Ι, στις οποίες να αξιολογούνται οι
ερευνητικές προοπτικές του/της υποψηφίου/ας
9. Πιστοποιητικό καλής γνώσης της Αγγλικής γλώσσας
σε επίπεδο τουλάχιστον Β2.
Άρθρο 5
Διαδικασία επιλογής υποψηφίων διδακτόρων
Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, ελέγχει τα τυπικά προσόντα του άρθρου 2 του παρόντος κανονισμού καθώς
και, όπου συντρέχει λόγος, οι προϋποθέσεις της κατ’
εξαίρεση αποδοχής Υποψηφίων Διδακτόρων χωρίς μεταπτυχιακό δίπλωμα. Η Συνέλευση του Τμήματος συνυ-
πολογίζει i) την ακαδημαϊκή πορεία και τους τίτλους του
υποψηφίου, ii) τη βαθμολογία του, iii) το πραγματικό του
υπόβαθρο ως προς τις θεματικές περιοχές του ενδιαφέΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 905/07.02.2024
ροντός του και γενικότερα της Πληροφορικής και των
Τηλεπικοινωνιών,
iv) άλλες επιστημονικές δραστηριότητες, v) τις συστατικές επιστολές, στις οποίες μπορεί να περιλαμβάνεται
και εκείνη ενός προτεινόμενου Επιβλέποντα της Διατριβής, vi) τη διαφαινόμενη ικανότητά του για ερευνητικό
έργο, vii) ύπαρξη υποτροφίας από έγκριτο ίδρυμα, viii)
την εν γένει προσωπικότητα και τα κίνητρά του όπως
αυτά προκύπτουν από τα στοιχεία του βιογραφικού του
σημειώματος. Σημαντικό βάρος στην παραπάνω αξιολόγηση έχει το εκφρασμένο ενδιαφέρον μέλους ΔΕΠ
του Τμήματος να επιβλέψει τη Διδακτορική Διατριβή
του υποψηφίου.
Στην εγκριτική απόφαση ορίζεται ο τίτλος της Διδακτορικής Διατριβής, η γλώσσα συγγραφής της, καθώς και
η Τριμελής Συμβουλευτική Επιτροπή που θα επιβλέψει
τη διατριβή. Ορίζεται επίσης και ο Επιβλέπων, ο οποίος
πρέπει να είναι ένα από τα μέλη της Τριμελούς Συμβουλευτικής Επιτροπής. Όσοι γίνονται δεκτοί αποκτούν την
ιδιότητα του Υποψήφιου Διδάκτορα.
Άρθρο 6
Επίβλεψη Διδακτορικής Διατριβής
6.1. Τριμελής Συμβουλευτική Επιτροπή και Επιβλέπων
Στην Τριμελή συμβουλευτική επιτροπή δύνανται να
συμμετέχουν ως μέλη: α) μέλη Διδακτικού Ερευνητικού
Προσωπικού (Δ.Ε.Π.) κάθε βαθμίδας του Τμήματος του
Α.Ε.Ι., β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι., γ) Ομότιμοι Καθηγητές και αφυπηρετήσαντα
μέλη Δ.Ε.Π., δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα
και Ανώτατες Εκκλησιαστικές Ακαδημίες, ε) ερευνητές
κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α του ν. 4310/2014
(Α’ 258), συμπεριλαμβανομένων της Ακαδημίας Αθηνών
και του Ιδρύματος Ιατροβιολογικών Ερευνών της Ακαδημίας Αθηνών, καθώς και το επιστημονικό προσωπικό της
Ελληνικής Αρχής Γεωλογικών και Μεταλλευτικών Ερευνών (Ε.Α.Γ.Μ.Ε.) του άρθρου 25 του ν. 4602/2019 (Α’ 45),
εφόσον διαθέτει διδακτορικό δίπλωμα και ερευνητική
δραστηριότητα συναφή με το αντικείμενο της διδακτορικής διατριβής, στ) καθηγητές ιδρυμάτων της αλλοδαπής
και ερευνητές ερευνητικών οργανισμών της αλλοδαπής.
Τα μέλη της τριμελούς συμβουλευτικής επιτροπής
έχουν ίδιο ή συναφές γνωστικό αντικείμενο, είτε ίδιο ή
συναφές επιστημονικό έργο με την προς εκπόνηση διδακτορική διατριβή. Ο αριθμός των αφυπηρετησάντων
μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει τον
έναν (1). Η τριμελής συμβουλευτική επιτροπή είναι αρμόδια για την υποστήριξη του υποψήφιου διδάκτορα κατά
τη διαδικασία εκπόνησης και συγγραφής της διδακτορικής διατριβής και την παρακολούθηση της προόδου της.
Ο επιβλέπων και τα μέλη της συμβουλευτικής επιτροπής
δεν δικαιούνται αμοιβής ή άλλης αποζημίωσης για την
υποστήριξη της εκπόνησης της διδακτορικής διατριβής.
Η Συνέλευση ορίζει ένα από τα μέλη της Τριμελούς
Συμβουλευτικής Επιτροπής ως επιβλέποντα της διδακτορικής διατριβής.
6.2. Αντικατάσταση μελών Τριμελούς Συμβουλευτικής
Επιτροπής
Αν κάποιο από τα μέλη της τριμελούς συμβουλευτικής
επιτροπής, συμπεριλαμβανομένου του επιβλέποντος,
εκλείψει ή αδυνατεί να εκπληρώσει τα καθήκοντά του,
έπειτα από αίτημα του ίδιου ή του υποψήφιου διδάκτορα, με απόφαση της Συνέλευσης του Τμήματος δύναται
να ορίζεται αντικαταστάτης του έως την ολοκλήρωση
της εκπόνησης της διδακτορικής διατριβής.
Με αιτιολογημένη γνώμη του επιβλέποντος μπορεί
επίσης να ζητηθεί από τη Συνέλευση του Τμήματος η
αντικατάσταση μέλους της Τριμελούς Συμβουλευτικής
Επιτροπής. Η αντικατάσταση μπορεί να ζητηθεί λόγω
αλλαγής του θέματος της Διδακτορικής Διατριβής σύμφωνα με τα οριζόμενα στο άρθρο 8 του παρόντος κα-
νονισμού.
6.3 Μετακίνηση/συνταξιοδότηση Επιβλέποντος
Αν ο Επιβλέπων ή μέλος της Τριμελούς Συμβουλευτικής Επιτροπής μετακινηθεί σε άλλο Τμήμα του ιδίου
ή άλλου Ανώτατου Εκπαιδευτικού Ιδρύματος (Α.Ε.Ι.) ή
αφυπηρετήσει, δύναται να συνεχίσει να κατέχει την ιδιότητα του επιβλέποντος της Διδακτορικής Διατριβής,
εφόσον συναινεί, και ο τίτλος απονέμεται από το Τμήμα
Πληροφορικής και Τηλεπικοινωνιών του Εθνικού και Καποδιστριακού Πανεπιστήμιου Αθηνών.
6.4 Μέγιστος αριθμός διδακτορικών διατριβών
Ο μέγιστος αριθμός διδακτορικών διατριβών που δύναται να επιβλέπει το ίδιο μέλος ΔΕΠ ορίζεται να είναι
οκτώ (8). Αν συντρέχει σοβαρός λόγος, η Συνέλευση
του Τμήματος μπορεί να επιτρέψει σε ένα μέλος ΔΕΠ να
επιβλέπει μεγαλύτερο αριθμό διδακτορικών διατριβών.
Άρθρο 7
Χρονική Διάρκεια
Εκπόνησης Διδακτορικής Διατριβής
Η ελάχιστη χρονική διάρκεια για την απόκτηση του
Διδακτορικού Διπλώματος είναι τρία (3) πλήρη ημερολογιακά έτη από την ημερομηνία ορισμού της Τριμελούς
Συμβουλευτικής Επιτροπής.
Η μέγιστη χρονική διάρκεια είναι έξι (6) πλήρη ημερολογιακά έτη από την ημερομηνία ορισμού της Τριμε-
λούς Συμβουλευτικής Επιτροπής. Εφόσον οι υποψήφιοι
υποχρεωθούν σε παρακολούθηση προπτυχιακών ή μεταπτυχιακών μαθημάτων, η Συνέλευση του Τμήματος,
έπειτα από εισήγηση της Τριμελούς Συμβουλευτικής
Επιτροπής, μπορεί να εγκρίνει την επιμήκυνση της μέγιστης χρονικής διάρκειας ανάλογα με τον συγκεκριμένο
αριθμό μαθημάτων. Επίσης, με απόφαση της Συνέλευσης του Τμήματος δύναται να παρατείνεται η ανώτατη
χρονική διάρκεια εκπόνησης διδακτορικής διατριβής
για σοβαρό λόγο, κατόπιν αιτήματος του υποψήφιου
διδάκτορα και σύμφωνης γνώμης της Τριμελούς Συμβουλευτικής Επιτροπής.
Ο Υποψήφιος Διδάκτορας μπορεί κατά τη διάρκεια
των σπουδών του στο Διδακτορικό Πρόγραμμα να
ζητήσει για σοβαρούς λόγους με επαρκώς αιτιολογημένη αίτησή του την αναστολή φοίτησης μέχρι δύο (2)
έτη συνολικά. Ο χρόνος της αναστολής φοίτησης δεν
προσμετράται στην προβλεπόμενη μέγιστη χρονική
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 905/07.02.2024
διάρκεια εκπόνησης Διδακτορικής Διατριβής. Κατά τη
διάρκεια της αναστολής φοίτησης δεν επωφελούνται
των δικαιωμάτων και των παροχών που προβλέπονται
για τους υποψήφιους διδάκτορες.
Άρθρο 8
Δικαιώματα και Υποχρεώσεις
Υποψηφίων Διδακτόρων
Τα δικαιώματα και οι υποχρεώσεις των Υποψηφίων
Διδακτόρων είναι:
8.1 Οι διδακτορικές σπουδές προσφέρονται δωρεάν.
8.2 Οι υποψήφιοι διδάκτορες έχουν τα δικαιώματα των
φοιτητών μεταπτυχιακών προγραμμάτων σπουδών του
κάθε Τμήματος.
8.3 Οι υποψήφιοι διδάκτορες δύνανται να συμμετέχουν σε ερευνητικά έργα/προγράμματα του ΕΚΠΑ ή
άλλων ερευνητικών οργανισμών στην Ελλάδα και το
εξωτερικό.
8.4 Με σύμφωνη γνώμη του επιβλέποντα μπορεί μέρος της έρευνας του υποψηφίου να διεξαχθεί σε άλλο
ίδρυμα, ινστιτούτο, ερευνητικό κέντρο ή επιχείρηση της
ημεδαπής ή της αλλοδαπής ώστε να επιτευχθεί το βέλτιστο ερευνητικό αποτέλεσμα.
8.5 Οι υποψήφιοι διδάκτορες υποχρεούνται σε ανανέωση εγγραφής ανά ακαδημαϊκό έτος.
8.6 Οι υποψήφιοι διδάκτορες κάθε έτος, από Σεπτέμβριο έως Δεκέμβριο, παρουσιάζουν προφορικά και υπο-
βάλλουν και εγγράφως αναλυτικό υπόμνημα ενώπιον
της Τριμελούς Συμβουλευτικής Επιτροπής, σχετικά με
την πρόοδο της Διδακτορικής Διατριβής τους. Αντίγραφο του υπομνήματος, καθώς και σχόλια επ’ αυτού από
τον Επιβλέποντα ή την Τριμελή Συμβουλευτική Επιτροπή
καταχωρίζονται στον ατομικό φάκελο του υποψηφίου.
Τα σχόλια περιλαμβάνονται στη συναρτώμενη ετήσια
έκθεση προόδου που συντάσσεται από τον Επιβλέποντα
σε συνεργασία με τα μέλη της Συμβουλευτικής Επιτροπής. Η έκθεση ακολουθείται από τεκμηριωμένη πρόταση
του Επιβλέποντος μέλους ΔΕΠ και των λοιπών μελών της
τριμελούς Συμβουλευτικής Επιτροπής, περί της συνέχισης εκπόνησης της Διατριβής.
8.7 Σε όλες τις δημοσιεύσεις (σε περιοδικά, συνέδρια,
κεφάλαια βιβλίων, κ.ά.) που προκύπτουν από τη Διδακτορική Διατριβή, ο Υποψήφιος Διδάκτορας υποχρεούται να
δηλώνει ως ερευνητική διεύθυνση (affiliation): "Τμήμα
Πληροφορικής και Τηλεπικοινωνιών του Εθνικού και Καποδιστριακού Πανεπιστημίου Αθηνών" ("Department
of Informatics and Telecommunications, National and
Kapodistrian University of Athens") και την ηλεκτρονική
διεύθυνση στον τομέα (domain) Τμήματος “@di.uoa.gr”.
Ο Υποψήφιος Διδάκτορας υποχρεούται να αναφέρει τις
ίδιες διευθύνσεις και σε όσες άλλες δημοσιεύσεις κάνει
κατά τη διάρκεια της εκπόνησης της Διδακτορικής του
Διατριβής ακόμα κι αν αυτές δεν σχετίζονται με τη διατριβή του.
8.8 Ο Υποψήφιος Διδάκτορας υποχρεούται να ολοκληρώσει επιτυχώς τις υποχρεώσεις παρακολούθησης τυχόν
μαθημάτων, όπως αυτά έχουν οριστεί κατά την έναρξη
της εκπόνησης της διατριβής του (άρθρο 2).
8.9 Προκειμένου να επιτευχθεί η ολοκλήρωση της
ακαδημαϊκής προσωπικότητας και της εκπαίδευσης των
Υποψηφίων Διδακτόρων στις απαιτήσεις του χώρου της
έρευνας και της διδασκαλίας, οι υποψήφιοι διδάκτορες
προετοιμάζονται σχετικά με την Άσκηση Ακαδημαϊκής
Εμπειρίας, η οποία διενεργείται εντός των δομών και διαδικασιών του Τμήματος. Η Άσκηση Ακαδημαϊκής Εμπει-
ρίας αποτελείται από τρεις ενότητες: 1) Παρακολούθηση
και παρουσίαση επιστημονικών διαλέξεων. Το Τμήμα
στηρίζει την ερευνητική προσπάθεια των Υποψηφίων
Διδακτόρων μέσω της διοργάνωσης σεμιναρίων στα
οποία συμμετέχουν είτε ως ακροατές είτε ως ομιλητές,
2) Συγγραφή Επιστημονικών Εργασιών. Ο επιβλέπων, η
τριμελής και το Τμήμα υποστηρίζουν και βοηθούν στην
συγγραφή εργασιών σχετικών με τα ερευνητικά αποτελέσματα της έρευνας τους, και 3) Επικουρικό διδακτικό
έργο. Οι ΥΔ υποχρεούνται να παρέχουν επικουρικό διδακτικό έργο σύμφωνα με τις ανάγκες των προγραμμάτων
πρώτου και δεύτερου κύκλου σπουδών του Τμήματος
υπό την καθοδήγηση και επίβλεψη μελών ΔΕΠ.
Η Συνέλευση του Τμήματος προσδιορίζει επιμέρους
ζητήματα της Άσκησης Ακαδημαϊκής Εμπειρίας.
8.10 Ακαδημαϊκή Δεοντολογία και Ηθική. Οι ΥΔ έχουν
υποχρέωση να αναφέρουν τις πηγές των ερευνητικών
αποτελεσμάτων που κάνουν χρήση στην έρευνά τους,
ώστε να αποφεύγονται φαινόμενα λογοκλοπής και συναφών παραπτωμάτων. Οι ΥΔ κατά τη διεξαγωγή της
ερευνητικής δραστηριότητας, οφείλουν να λαμβάνουν
υπόψη τους και να μη θίγουν καθ’ οιονδήποτε τρόπο
δικαιώματα διανοητικής ιδιοκτησίας τρίτων, την οποία
πρέπει να αποδίδουν στο δημιουργό της.
Άρθρο 9
Εκπόνηση της Διδακτορικής Διατριβής
9.1 Οριστικοποίηση θέματος Διδακτορικής Διατριβής
α) Έως το τέλος του τρίτου εξαμήνου από την ένταξή
του στο διδακτορικό πρόγραμμα, ο Υποψήφιος Διδάκτορας οφείλει να υποβάλει στην Τριμελή Συμβουλευτική
Επιτροπή Πρόταση Διδακτορικής Διατριβής, η οποία έχει
εγκριθεί από το Επιβλέπον μέλος ΔΕΠ και περιλαμβάνει
τουλάχιστον τα εξής:
- Ανασκόπηση του υπάρχοντος ερευνητικού έργου
στην περιοχή του θέματος της Διατριβής, λαμβάνοντας
υπόψη την ενδεδειγμένη βιβλιογραφία.
- Πρώτα ερευνητικά αποτελέσματα. Η ενότητα αυτή
ισοδυναμεί κατά κανόνα με το περιεχόμενο ενός άρθρου
σε συνέδριο ή περιοδικό (χωρίς να είναι απαραίτητη η
ύπαρξη της αντίστοιχης δημοσίευσης) ή με ένα (μη εισαγωγικό) κεφάλαιο του κορμού της Διατριβής.
- Περιγραφή και σύντομη ανάλυση ερευνητικών προβλημάτων που σχετίζονται με το θέμα της Διατριβής και
που ο Υποψήφιος Διδάκτορας σκοπεύει να εξετάσει στη
συνέχεια.
Η Πρόταση Διδακτορικής Διατριβής μπορεί να υποβληθεί ένα ή δύο εξάμηνα αργότερα, εφόσον η Συνέλευ-
ση του Τμήματος έχει μεταθέσει το χρονικό όριο λόγω
υποχρεώσεων του Υποψηφίου Διδάκτορα σε μεταπτυχιακά ή και προπτυχιακά μαθήματα του οικείου Τμήματος.
Οι ως άνω υποχρεώσεις πρέπει να έχουν ολοκληρωθεί
πριν την υποβολή της Πρότασης Διδακτορικής Διατριβής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 905/07.02.2024
β) Η Γραμματεία του Τμήματος ελέγχει την πορεία του
Υποψήφιου Διδάκτορα ως προς την εκπλήρωση άλλων
πιθανών υποχρεώσεών του (π.χ., παρακολούθηση μαθημάτων). Σε περίπτωση που δεν εντοπιστεί πρόβλημα, η
Τριμελής Συμβουλευτική Επιτροπή εγκρίνει τη συνέχιση
της διαδικασίας. Διαφορετικά, ζητά από τον Υποψήφιο
Διδάκτορα να εκπληρώσει πλήρως τις υποχρεώσεις του,
σύμφωνα με τον παρόντα κανονισμό και τις σχετικές
αποφάσεις της Συνέλευσης του Τμήματος.
γ) Στη συνέχεια, σε καθορισμένη ημερομηνία, ο Υποψήφιος Διδάκτορας παρουσιάζει την Πρόταση Διδακτο-
ρικής Διατριβής ενώπιον της τριμελούς Συμβουλευτικής
Επιτροπής του σε ανοικτή ακρόαση. Η παρουσίαση θεωρείται επιτυχής αν ο Υποψήφιος Διδάκτορας αποδείξει:
- Επαρκή γνώση της ερευνητικής περιοχής του θέματος της Διατριβής.
- Ικανότητα διενέργειας έρευνας.
- Ύπαρξη διαμορφωμένου σχεδίου για την ολοκλήρωση της Διατριβής.
Τα παραπάνω αποτελούν και τα κριτήρια αξιολόγησης
της Πρότασης Διδακτορικής Διατριβής από την τριμελή
Συμβουλευτική Επιτροπή, η οποία μπορεί να ζητήσει από
τον Υποψήφιο Διδάκτορα αλλαγές στο αρχικό του σχέδιο
ως προς τη συνέχιση της Διατριβής του.
δ) Το αποτέλεσμα της δοκιμασίας αυτής αποτυπώνεται
σε έντυπη έκθεση που υπογράφεται από τα μέλη της τριμελούς Συμβουλευτικής Επιτροπής και υποβάλλεται στη
Γραμματεία. Η έκθεση αυτή περιλαμβάνει την απόφαση
αποδοχής ή απόρριψης της Πρότασης Διδακτορικής Διατριβής από την τριμελή Συμβουλευτική Επιτροπή και
πιθανές παρατηρήσεις. Η παρουσίαση της Πρότασης
Διδακτορικής
Διατριβής επέχει θέση ετήσιας παρουσίασης προόδου
κατά τα οριζόμενα στο άρθρο 8 (παρ. 8.6) του παρόντος
κανονισμού για το αντίστοιχο ακαδημαϊκό έτος.
ε) Σε περίπτωση απόρριψης της Πρότασης Διδακτορικής Διατριβής, ο Υποψήφιος Διδάκτορας τίθεται σε
διαδικασία διαγραφής, κατά το άρθρο 13 του παρόντος
κανονισμού.
9.2 Αλλαγή θέματος Διδακτορικής Διατριβής
Κατ’ εξαίρεση και εφόσον κρίνονται απαραίτητες μετά
από επιστημονική τεκμηρίωση από την Τριμελή Συμβουλευτική Επιτροπή μπορεί να γίνουν αλλαγές στο θέμα
της Διδακτορικής Διατριβής. Οι προτεινόμενες αλλαγές
περιγράφονται σε σχετική αίτηση προς τη Συνέλευση
του Τμήματος και εφόσον κριθεί σκόπιμο μπορεί να αποφασιστεί παράταση του χρονικού ορίου ολοκλήρωσης
της Διατριβής κατ’ αναλογία με την απόσταση του νέου
θέματος από το αρχικά ορισθέν.
9.3 Οδηγίες συγγραφής Διδακτορικής Διατριβής
Αναλυτικές οδηγίες για τη συγγραφή Διδακτορικής
Διατριβής βρίσκονται στον διαδικτυακό τόπο του Τμήματος:
https://www.di.uoa.gr/documents#tab-641-3
9.4 Γλώσσα συγγραφής Διδακτορικής Διατριβής
Η Διδακτορική Διατριβή συντάσσεται σε γλώσσα που
αποφασίζει η Συνέλευση του Τμήματος, η οποία λαμβάνει υπόψη τη γλώσσα συγγραφής που έχει προτείνει ο
Υποψήφιος Διδάκτορας στην αίτησή του (άρθρο 5 του
παρόντος κανονισμού).
Άρθρο 10
Κρίση Διδακτορικής Διατριβής
10.1 Μετά από την ολοκλήρωση της συγγραφής της
διδακτορικής διατριβής και την υποβολή του τελευταίου
υπομνήματος σχετικά με την πρόοδο αυτής προς την
τριμελή συμβουλευτική επιτροπή, ο υποψήφιος διδάκτορας υποβάλλει αίτημα δημόσιας υποστήριξης αυτής
σύμφωνα με όσα ορίζονται στον κανονισμό διδακτορικών σπουδών. Μετά από έγγραφη θετική εισήγηση
της τριμελούς συμβουλευτικής επιτροπής προς τη Συνέλευση του Τμήματος, η Συνέλευση ορίζει, με απόφασή
της, επταμελή εξεταστική επιτροπή για την κρίση και την
αξιολόγηση της διδακτορικής διατριβής.
10.2 Σύμφωνα με την ισχύουσα νομοθεσία, ως μέλη
της επταμελούς εξεταστικής επιτροπής ορίζονται υποχρεωτικά τα μέλη της τριμελούς συμβουλευτικής επιτρο-
πής και τέσσερα (4) ακόμη μέλη, τα οποία ανήκουν στις
κατηγορίες των περιπτώσεων α) έως στ) της παραγράφου 6.1 του άρθρου 6 του παρόντος κανονισμού. Κατ’
ελάχιστον τέσσερα (4) από τα επτά (7) μέλη της εξεταστικής επιτροπής είναι μέλη Διδακτικού Ερευνητικού Προ-
σωπικού που ανήκουν στο Εθνικό και Καποδιστριακό
Πανεπιστήμιο Αθηνών.
10.3 Οι εισηγήσεις τόσο της τριμελούς Συμβουλευτικής Επιτροπής όσο και της επταμελούς Εξεταστικής
Επιτροπής αναφέρονται, μεταξύ άλλων, αναλυτικά στο
περιεχόμενο της Διατριβής, στην πρωτοτυπία της, στην
ολοκληρωμένη προσέγγιση του θέματος, καθώς και σε
κάθε δημοσίευση του Υποψηφίου Διδάκτορα, αποτιμώντας τη συνάφειά της με τη Διατριβή του, την ποιότητα
και τη σημασία του περιεχομένου της, καθώς και το κύρος και τη φήμη του περιοδικού ή του συνεδρίου που
δημοσιεύθηκε. Για την ολοκλήρωση της Διδακτορικής
Διατριβής, απαιτείται
ένας ελάχιστος αριθμός δημοσιεύσεων (που καθορίζεται από τη φύση του θέματος και την αντίληψη του
Επιβλέποντος μέλους ΔΕΠ ως προς την ολοκλήρωσή
της) με τα εξής χαρακτηριστικά:
- Ο Υποψήφιος Διδάκτορας είναι ο βασικός συγγραφέας, όπως τεκμηριώνεται από τη σειρά των συγγραφέων
ή/και από σχετική έκθεση του Επιβλέποντος μέλους ΔΕΠ.
- Το περιεχόμενο είναι άμεσα σχετιζόμενο με τη Διατριβή.
- Το περιεχόμενο χαρακτηρίζεται από πρωτοτυπία και
συνιστά σημαντική επιστημονική συνεισφορά.
- Οι δημοσιεύσεις έχουν γίνει στα καλύτερα περιοδικά
του χώρου ή σε αντίστοιχα συνέδρια εξαιρετικής ποιότητας.
Σε περίπτωση αρνητικής Εισήγησης της τριμελούς
Συμβουλευτικής Επιτροπής, ο Υποψήφιος Διδάκτορας
έχει δικαίωμα να επανέλθει άπαξ με νέα μορφή Διατριβής το αργότερο σε έξι μήνες.
Το περιεχόμενο της Διατριβής μπορεί να έχει παρεκκλίσεις από το σχέδιο που περιλαμβάνεται στην Πρότα-
ση Διδακτορικής Διατριβής του Υποψηφίου Διδάκτορα,
αλλά πρέπει να αντιστοιχεί σε ανάλογης επιστημονικής
σημασίας και έκτασης έργο.
10 Ο Υποψήφιος Διδάκτορας μεριμνά για τη διανομή
αντιτύπων της διατριβής του σε όλα τα μέλη της επταΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 905/07.02.2024
μελούς εξεταστικής επιτροπής τουλάχιστον τρεις εβδομάδες πριν την ημερομηνία υποστήριξης της Διατριβής
του. Η υποστήριξη λαμβάνει χώρα σε εύλογο χρονικό
διάστημα από την ημερομηνία ορισμού της Εξεταστικής
Επιτροπής. Με ευθύνη του επιβλέποντα κοινοποιείται
σε εύλογο χρονικό διάστημα μέσω ηλεκτρονικού ταχυδρομείου στα μέλη του Τμήματος ο τόπος και ο χρόνος
υποστήριξης.
10.5 Η διδακτορική διατριβή υποστηρίζεται δημόσια
από τον υποψήφιο διδάκτορα ενώπιον της επταμελούς
εξεταστικής επιτροπής. Ο υποψήφιος διδάκτορας κατόπιν δέχεται ερωτήσεις πρώτα από τα μέλη της Επτα-
μελούς Εξεταστικής Επιτροπής και μετά από τους υπόλοιπους παριστάμενους. Η συνεδρίαση για τη δημόσια
υποστήριξη της διατριβής δύναται να πραγματοποιηθεί και με τη χρήση μέσων τηλεδιάσκεψης, εφόσον δεν
είναι δυνατή η φυσική παρουσία όλων των μελών της
εξεταστικής επιτροπής. Μετά από την ολοκλήρωση της
υποστήριξης της διατριβής, η επταμελής εξεταστική επιτροπή συνεδριάζει χωρίς την παρουσία τρίτων, αξιολο-
γεί τη διδακτορική διατριβή ως προς την ποιότητα, την
πληρότητα, την πρωτότυπη σκέψη και τη συμβολή της
στην επιστήμη και με βάση τα κριτήρια αυτά, εγκρίνει ή
απορρίπτει την απονομή του διδακτορικού διπλώματος.
Σε περίπτωση απονομής, βαθμολογεί τη Διδακτορική
Διατριβή με τους βαθμούς ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Για την απόφασή της η Επιτροπή συντάσσει Πρα-
κτικό Αξιολόγησης. Για την απονομή του διδακτορικού
διπλώματος απαιτείται η σύμφωνη γνώμη και η θετική
αξιολόγηση της διδακτορικής διατριβής από πέντε (5)
τουλάχιστον μέλη.
Εάν κριθεί ότι η Διατριβή χρήζει περιορισμένων σε
έκταση διορθώσεων ή προσθηκών η Εξεταστική Επιτροπή μπορεί να ζητήσει από τον υποψήφιο τις απαραίτη-
τες αλλαγές εντός τακτής προθεσμίας. Αν η προθεσμία
παρέλθει χωρίς ο υποψήφιος να έχει συμμορφωθεί με
όλες τις απαιτήσεις της Εξεταστικής Επιτροπής θεωρείται
ότι η Διατριβή έχει απορριφθεί. Η Εξεταστική Επιτροπή
μπορεί να εξουσιοδοτήσει τον επιβλέποντα να ελέγξει
την υλοποίηση από τον υποψήφιο των προτεινόμενων
διορθώσεων ή προσθηκών εντός της παραπάνω τακτής
προθεσμίας.
Σε περίπτωση αρνητικής κρίσης της Εξεταστικής
Επιτροπής ο Υποψήφιος Διδάκτορας έχει δικαίωμα να
επανέλθει προς εξέταση σε διάστημα που καθορίζει η
Επταμελής Εξεταστική Επιτροπή (το οποίο δεν πρέπει να
υπερβαίνει το ένα έτος) για δεύτερη και τελευταία φορά.
Άρθρο 11
Αναγόρευση-Καθομολόγηση Διδακτόρων
Το πρακτικό της Επταμελούς Εξεταστικής Επιτροπής
διαβιβάζεται στη Γραμματεία του Τμήματος, υπογεγραμμένο από τα μέλη της, σύμφωνα με τα αναφερόμενα
στο άρθρο 10. Ενώπιον της Συνέλευσης του Τμήματος,
ακολουθείται η διαδικασία αναγόρευσης του υποψηφίου
σε Διδάκτορα.
Πριν την αναγόρευσή του, ο διδάκτορας οφείλει να
καταθέσει τα ακόλουθα:
- Αίτηση για αναγόρευση-καθομολόγηση στη Γραμματεία του Τμήματος
- Κατάθεση διατριβής στη Γραμματεία του Τμήματος
σε ψηφιακή μορφή
- Αντίγραφο διατριβής στο Ψηφιακό Αποθετήριο "ΠΕΡΓΑΜΟΣ"
- Αντίγραφο διατριβής στο Εθνικό Κέντρο Τεκμηρίωσης Συγκεκριμένα:
(α) Η Γραμματεία του Τμήματος καταχωρεί τα απαιτούμενα από το Εθνικό Κέντρο Τεκμηρίωσης, στοιχεία
του Διδάκτορα στη σχετική ηλεκτρονική εφαρμογή
(ιστότοπος: https://phdms.ekt.gr), σύμφωνα με τα αναφερόμενα στο «Σύστημα Διαχείρισης και Ηλεκτρονικής
Κατάθεσης Διατριβών του Εθνικού Αρχείου Διδακτορικών Διατριβών».
(β) ο Διδάκτορας, αφού λάβει σχετικό ηλεκτρονικό
μήνυμα στη διεύθυνση ηλεκτρονικού ταχυδρομείου
που έχει δηλώσει, είναι υπεύθυνος για την καταχώρηση
των απαιτούμενων από το Εθνικό Κέντρο Τεκμηρίωσης
αρχείων/δικαιολογητικών, στη σχετική ηλεκτρονική
εφαρμογή (ιστότοπος: https://phdms.ekt.gr), σύμφωνα
με τα αναφερόμενα στο «Σύστημα Διαχείρισης και Ηλεκτρονικής Κατάθεσης Διατριβών του Εθνικού Αρχείου
Διδακτορικών Διατριβών».
Η ημερομηνία για την ορκωμοσία των νέων Διδακτόρων και η τελετή απονομής των Διδακτορικών Διπλω-
μάτων ορίζεται από τη Συνέλευση. Η αναγόρευση των
υποψηφίων διδακτόρων σε διδάκτορες του Τμήματος
γίνεται από τη Συνέλευση σε δημόσια συνεδρίασή της.
Η καθομολόγηση του Διδάκτορα πραγματοποιείται από
τον παριστάμενο Πρόεδρο του Τμήματος ως εκπρόσωπο
του Πρύτανη και υπογράφεται το σχετικό πρωτόκολλο
Καθομολόγησης.
Άρθρο 12
Διαγραφή υποψηφίων διδακτόρων
Η Συνέλευση του Τμήματος Πληροφορικής και Τηλεπικοινωνιών, μετά την εισήγηση κατά πλειοψηφία
της Τριμελούς Συμβουλευτικής Επιτροπής, δύναται να
αποφασίσει τη διαγραφή υποψηφίων διδακτόρων εάν
συντρέχουν λόγοι όπως ένας εκ των παρακάτω:
- δεν ανανεώσουν την ετήσια εγγραφή τους,
- δεν ολοκλήρωσαν στο προβλεπόμενο χρονικό διάστημα την Πρόταση
Διδακτορικής Διατριβής του άρθρου 8 του παρόντος
κανονισμού ή αυτή απορρίφθηκε,
- η πρόοδός τους κρίνεται ανεπαρκής ή στάσιμη, όπως
τεκμαίρεται από την ετήσια έκθεση προόδου του άρθρου 7 του παρόντος κανονισμού,
- έχουν αναιτιολόγητα διακόψει το έργο της εκπόνησης
της Διατριβής,
- δεν υποβάλλουν ετήσια αναλυτικά υπομνήματα σχετικά με την πρόοδο της Διατριβής τους,
- υπερβούν τη μέγιστη χρονική διάρκεια εκπόνησης
Διδακτορικής Διατριβής, όπως ορίζεται στον παρόντα
κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα του ΕΚΠΑ,
- αυτοδίκαια κατόπιν αιτήσεως των υποψηφίων διδακτόρων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 905/07.02.2024
Άρθρο 13
Πνευματικά δικαιώματα
12.1 Ο συγγραφέας της διδακτορικής διατριβής είναι
ο δικαιούχος του περιουσιακού και ηθικού δικαιώματος
πνευματικής ιδιοκτησίας, του περιεχομένου της διατριβής του, σύμφωνα με τον ν. 2121/1993.
12.2 Τα δικαιώματα βιομηχανικής ιδιοκτησίας (π.χ.
ευρεσιτεχνίες), που ενδεχομένως προκύψουν από τα
αποτελέσματα της έρευνας της διδακτορικής διατριβής
και μόνο, ανήκουν στον διδάκτορα, στον Επιβλέποντα
Καθηγητή και στο ΕΚΠΑ, κατά τα νόμιμα ποσοστά. Μπορεί δε, να ανήκουν και σε μέλη της ερευνητικής ομάδας
τα οποία έχουν συμβάλει σημαντικά στη δημιουργία και
την αξιοποίηση των παραπάνω ερευνητικών αποτελεσμάτων.
12.3 Για τα θέματα αυτά μπορεί να υπογραφεί σύμβαση
μεταξύ των μερών σε οποιοδήποτε στάδιο της έρευνας.
Άρθρο 14
Βιομηχανικά διδακτορικά
14.1 Στο Τμήμα Πληροφορικής και Τηλεπικοινωνιών
δύνανται να εκτελούνται βιομηχανικά διδακτορικά σύμφωνα με το άρθρο 96 του ν. 4957/2022, την κοινή υπουρ-
γική απόφαση (κοινή υπουργική απόφαση) υπ’ αρ. 1569/
22-3-23 των Υπουργών Οικονομικών, Ανάπτυξης και
Επενδύσεων και Παιδείας και Θρησκευμάτων και τις
εκάστοτε προσκλήσεις υποβολής προτάσεων έργων
των ιδίων υπουργείων.
14.2 Υποψήφιοι που πληρούν τις προϋποθέσεις εγγραφής στο πρόγραμμα διδακτορικών σπουδών του
Τμήματος Πληροφορικής και Τηλεπικοινωνιών σύμφωνα με το άρθρο 2 του παρόντος κανονισμού, δύνανται
να υποβάλουν αίτηση για την εκπόνηση διδακτορικής
διατριβής σε συνεργασία με επιχείρηση ή βιομηχανία,
που εδρεύει ή παράρτημά της λειτουργεί στην ημεδαπή,
η οποία αφορά στη διεξαγωγή βιομηχανικής ή εφαρμοσμένης έρευνας με σκοπό την εξαγωγή ερευνητικών
αποτελεσμάτων για την παραγωγή καινοτόμων προϊόντων ή υπηρεσιών.
14.3 Για τα βιομηχανικά διδακτορικά ισχύουν τα άρθρα
του παρόντος κανονισμού που ρυθμίζουν μεταξύ άλλων
την εγγραφή στο πρόγραμμα διδακτορικών σπουδών,
την επίβλεψη της διδακτορικής διατριβής, τα δικαιώματα
και τις υποχρεώσεις των Υποψηφίων Διδακτόρων, την
κρίση της διδακτορικής διατριβής, και την ανακήρυξηκαθομολόγηση των διδακτόρων.
14.4 Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
που έχει ως καθήκοντα την καθοδήγηση του υποψήφιου
διδάκτορα. Ο εκπρόσωπος της επιχείρησης ή βιομηχανίας δύναται να συμμετέχει, χωρίς δικαίωμα ψήφου, στις
συνεδριάσεις της τριμελούς συμβουλευτικής επιτροπής
και στην επταμελή εξεταστική επιτροπή, εκφράζοντας
τις απόψεις του.
14.5 Με πρωτόκολλο συνεργασίας μεταξύ του Εθνικού
και Καποδιστριακού Πανεπιστημίου Αθηνών, της συνεργαζόμενης επιχείρησης ή βιομηχανίας και του υποψή-
φιου διδάκτορα, το οποίο εγκρίνεται από τη Σύγκλητο
του Ιδρύματος, κατόπιν εισήγησης της Συνέλευσης του
Τμήματος Πληροφορικής και Τηλεπικοινωνιών, καθορίζονται οι ειδικότεροι όροι συνεργασίας για την εκπόνηση
διδακτορικής διατριβής στην επιχείρηση ή τη βιομηχανία και την εξαγωγή των ερευνητικών αποτελεσμάτων,
τη χρήση υποδομών του εξοπλισμού του Ιδρύματος,
αν η έρευνα διεξάγεται εντός του πανεπιστημίου, τις
υποχρεώσεις και τα δικαιώματα κάθε συμβαλλόμενου
μέρους, συμπεριλαμβανομένου του καθορισμού των
δικαιωμάτων πνευματικής ιδιοκτησίας επί του έργου που
διεξάγεται κατά τη διάρκεια εκπόνησης της διδακτορικής διατριβής.
14.6 Κατά τη διάρκεια εκπόνησης της διδακτορικής
διατριβής ο υποψήφιος διδάκτορας δύναται να διεξάγει,
εν όλω ή εν μέρει, την ερευνητική του δραστηριότητα σε
χώρους της επιχείρησης ή βιομηχανίας, μετά από σύμφωνη γνώμη της τριμελούς συμβουλευτικής επιτροπής,
υπό την προϋπόθεση ότι εξασφαλίζονται η υποστήριξη
και η καθοδήγηση από τον επιβλέποντα και εφαρμόζονται οι διατάξεις του εσωτερικού κανονισμού λειτουρ-
γίας του Εθνικού και Καποδιστριακού Πανεπιστημίου
Αθηνών και του παρόντος κανονισμού.
14.7 Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότη-
σης πραγματοποιείται μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.) του Α.Ε.Ι. Ο Επιστημονικός
Υπεύθυνος του έργου καθορίζεται με το πρωτόκολλο συνεργασίας της παραγράφου 14.4 του παρόντος κανονι-
σμού και είναι ο Επιβλέπων της διδακτορικής διατριβής.
14.8 Οι υποψήφιοι διδάκτορες που εκπονούν βιομηχανικά διδακτορικά, κατά τη διάρκεια των σπουδών
τους, ασφαλίζονται για παροχές σε είδος και σε χρήμα
στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ), εκτός αν είναι παράλληλα ασφαλισμένοι,
άμεσα ή έμμεσα, για υγειονομική περίθαλψη σε φορέα
ασφάλισης ασθενείας. Η υποχρέωση καταβολής ασφαλιστικών εισφορών ασφαλισμένου και εργοδότη, οι οποίες
υπολογίζονται επί του κατώτατου μισθού, βαρύνει τη
συνεργαζόμενη επιχείρηση ή βιομηχανία, εκτός εάν η εκπόνηση διδακτορικής διατριβής χρηματοδοτείται μέσω
της επιχείρησης ή της βιομηχανίας για την εκτέλεση έργου μέσω του Ειδικού Λογαριασμού Κονδυλίων Έρευνας
(Ε.Λ.Κ.Ε.), οπότε οι ασφαλιστικές εισφορές δύνανται να
βαρύνουν τον προϋπολογισμό του χρηματοδοτούμενου
έργου/προγράμματος του Ε.Λ.Κ.Ε.
Άρθρο 15
Μεταβατικές διατάξεις
Οι διατάξεις του παρόντος κανονισμού ισχύουν και
για τους ήδη εγγεγραμμένους υποψήφιους διδάκτορες
του Τμήματος.
Για όσα θέματα δεν ρυθμίζονται στον παρόντα κανονισμό ούτε στην ισχύουσα νομοθεσία αρμόδια να απο-
φασίσει είναι η Συνέλευση του Τμήματος.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 905/07.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200905.pdf | Tokens: 36178]